Държавен вестник, бр. 55, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  55
ПОСТАНОВЛЕНИЕ № 199
ОТ 11 ЮЛИ 2011 г.
за приемане на Методика за изчисляване на 
нетните разходи от извършване на универсал­
ната пощенска услуга
МИНИСТЕРСКИЯТ СЪВЕТ
П О С ТА Н О В И :
Член единствен. Приема Методика за изчис­
ляване на нетните разходи от извършване на 
универсалната пощенска услуга.
Министър-председател: 
Бойко Борисов
За главен секретар на Министерския съвет: 
Галина Маринска
МЕТОДИКА
за изчисляване на нетните разходи от извър-
шване на универсалната пощенска услуга
Раздел I
Общи положения
Чл. 1. (1) С методиката се определят редът 
и начинът, по който пощенският оператор, 
на когото със Закона за пощенските услуги е 
възложено задължение за извършване на уни­
версалната пощенска услуга на територията на 
цялата страна чрез организирана и управлявана 
от него пощенска мрежа, изчислява и доказва 
нетните разходи от задължението за извършване 
на услугата.
(2) За целите на методиката пощенският 
оператор със задължение за извършване на 
универсалната пощенска услуга ще се нарича 
„задължен оператор“.
Чл. 2. (1) Задължението за извършване на 
универсалната пощенска услуга включва след­
ните елементи:
1. извършване на универсалната пощенска 
услуга на територията на цялата страна така, че 
да се осигури възможност за ползването є от 
всеки потребител независимо от географското 
му местоположение;
2. осигуряване на универсалната пощенска 
услуга в точките за достъп до пощенската мрежа 
на задължения оператор, в рамките на работ­
ното време и с периодичност на събирането и 
доставките, съответстващи на изискванията на 
чл. 33 от Закона за пощенските услуги;
3. извършване на универсалната пощенска 
услуга с качество, отговарящо на нормативите по 
чл. 15, ал. 1, т. 7 от Закона за пощенските услуги;
4. предоставяне на универсалната пощенска 
услуга на достъпни цени, еднакви за територията 
на цялата страна;
5. извършване на универсалната пощенска 
услуга безплатно в случаите по чл. 80 от Закона 
за пощенските услуги.
(2) Въз основа на елементите по ал. 1 и 
услугите по чл. 34 от Закона за пощенските 
услуги се формират следните компоненти на 
задължението за универсалната пощенска услуга:
1. географско покритие – включва отделни 
географски територии, които не се припокриват 
и всяка от които се обслужва от един разходен 
център;
2. услуги – включва услугите, посочени в 
чл. 34 от Закона за пощенските услуги;
3. цени – включва цените на услугите от 
обхвата на универсалната пощенска услуга, 
образувани от задължения оператор съгласно 
изискванията за определяне цената на универ­
салната пощенска услуга и за икономически 
обоснована печалба;
4. качество – включва качеството на предос­
тавяната универсална пощенска услуга, отчетено 
в съответствие с нормативите по чл. 15, ал. 1, 
т. 7 от Закона за пощенските услуги;
5. честота на доставяне – включва осигу­
ряването на универсалната пощенска услуга 
съгласно изискванията на чл. 33 от Закона за 
пощенските услуги;
6. пощенска мрежа – включва стационарни 
и/или мобилни пощенски станции, пощенски 
агентства и изнесени пощенски гишета, разменни 
и сортировъчни центрове и възли, транспортни 
и технически средства, чрез които задълженият 
оператор осигурява извършване на универсалната 
пощенска услуга на територията на цялата страна.
Чл. 3. (1) Нетните разходи се изчисляват, 
когато услугите по чл. 34 от Закона за пощен­
ските услуги се предоставят при ценови условия, 
попадащи извън обичайните търговски условия, 
и формират загуба.
(2) Нетните разходи от задължението за 
извършване на универсална пощенска услуга 
се изчисляват като разлика между нетните раз­
ходи на задължения оператор при работа със 
задължение за извършване на универсалната 
пощенска услуга и при работа без задължение за 
извършване на универсалната пощенска услуга.
(3) В нетните разходи от задължението за 
извършване на универсалната пощенска услуга се 
включва всеки разход, свързан със и необходим 
за дейностите по извършването є.
(4) Общият размер на нетните разходи от 
задължението за извършване на универсалната 
пощенска услуга се изчислява като сбор от нетните 
разходи за всеки от компонентите на задължението 
за универсалната пощенска услуга при отчитане 
на всички други относими елементи.
(5) Относимите елементи, които отчита за­
дълженият оператор при изчисляване на нетните 
разходи, са натрупаните нематериални ползи за 
този оператор и стимулирането на ефективността 
на разходите.
(6) Изчисляването на нетните разходи за всеки 
от компонентите на универсалната пощенска 
услуга се извършва поотделно и по начин, при 
който се избягва двойното отчитане на каквито 
и да било разходи и преки или косвени ползи.
(7) Нетните разходи от извършването на 
универсалната пощенска услуга и всички